ՏԵՂԵԿԱՆՔ - ՀԻՄՆԱՎՈՐՈՒՄ
ԹԱԼԻՆ ՀԱՄԱՅՆՔԻ ԿԱԹՆԱՂԲՅՈՒՐ ԲՆԱԿԱՎԱՅՐՈՒՄ ԳՏՆՎՈՂ ՀՈՂԱՄԱՍԵՐԻ ՆՊԱՏԱԿԱՅԻՆ ԵՎ ԳՈՐԾԱՌՆԱԿԱՆ ՆՇԱՆԱԿՈՒԹՅՈՒՆՆԵՐԻ ՓՈՓՈԽՈՒԹՅՈՒՆՆԵՐԸ  ՀԱՍՏԱՏԵԼՈՒ  ՎԵՐԱԲԵՐՅԱԼ 
Թալին համայնքի ավագանու քննարկմանը ներկայացվող  որոշման նախագիծը մշակվել է «Տեղական ինքնակառավարման մասին» օրենքի 18-րդ հոդվածի 1-ին մասի 29-րդ կետով  սահմանված  կարգավորումների համատեքստում, հիմք ընդունելով   ՀՀ վարչապետի 2009թ․ դեկտեմբերի 22-ի N 1064-Ա որոշմամբ ստեղծված ՀՀ համայնքների քաղաքաշինական ծրագրային փաստաթղթերի մշակման աշխատանքները համակարգող միջգերատեսչական հանձնաժողովի 24․09․2026թ. N 1/փ-433 դրական եզրակացությունը։
Իրավական ակտի ընդունման նպատակը և կարգավորման անհրաժեշտությունը.	
Նախագծով  նախատեսվում է՝
1. Հաստատել համայնքային սեփականություն հանդիսացող 02-057-0109-0931 կադաստրային ծածկագրով հողամասից առանձնացված 4,9028 հա հողամասի նպատակային և գործառնական նշանակությունների փոփոխությունը՝  գյուղատնտեսական նպատակային նշանակության, արոտավայր գործառնական նշանակության հողերից՝ արդյունաբերության, ընդերքօգտագործման և այլ արտադրական նպատակային նշանակության, ընդերքի օգտագործման համար տրամադրված գործառնական նշանակության հողերի, հողամասում առանց հորատապայթեցման տուֆի հանք շահագործելու  նպատակով։
1. Հաստատել համայնքային սեփականություն հանդիսացող 02-057-0109-0930 կադաստրային ծածկագրով հողամասից առանձնացված 0,10455 հա հողամասի գործառնական նշանակության փոփոխությունը՝  գյուղատնտեսական նպատակային նշանակության, արոտավայր գործառնական նշանակության հողերից՝ գյուղատնտեսական նպատակային նշանակության, այլ հողատեսք գործառնական նշանակության հողերի, որպես 02-057-0109-0931 կադաստրային ծածկագրով հողամասից առանձնացված 4,9028 հա մակերեսով հողամասի մուտք և ելք օգտագործելու նպատակով։
Ելնելով վերոգրյալից, համայնքի ավագանու քննարկմանն է ներկայացվում համապատասխան  ավագանու որոշման նախագիծը։ 
Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին.	
Ավագանու որոշման նախագծի ընդունումն առաջացնում է համայնքի ղեկավարի կողմից   այլ  իրավական ակտերի ընդունման  անհրաժեշտություն։
Իրավական ակտի ընդունման կապակցությամբ  բյուջեում եկամուտների և ծախսերի ավելացման կամ նվազեցման մասին.	
Ավագանու որոշման նախագծի ընդունման կապակցությամբ համայնքի բյուջեում եկամուտների ավելացում կամ նվազեցում չի նախատեսվում։
Նախագծով առաջարկվող կարգավորումների բնույթն ու նպատակը.	
Նախագիծը կրում է անհատական  բնույթ և վերաբերում է միայն դրանում նշված հողամասերին։ 
Իրավական ակտի կիրառման դեպքում ակնկալվող արդյունքը.	
Նախագծի ընդունման արդյունքում հնարավոր է դառնում 02-057-0109-0931 կադաստրային ծածկագրով հողամասից առանձնացված 4,9028 հա հողամասում առանց հորատապայթեցման տուֆի հանք շահագործելը, իսկ 02-057-0109-0930 կադաստրային ծածկագրով հողամասից առանձնացված 0,10455 հա հողամասը  որպես 02-057-0109-0931 կադաստրային ծածկագրով հողամասից առանձնացված 4,9028 հա հողամասի մուտք և ելք օգտագործելը։  	

